Komission asetus (EY) N:o 1480/97, annettu 28 päivänä heinäkuuta 1997, tuontitodistusten myöntämisestä tietyille Bosnian ja Hertsegovinan sekä Kroatian tasavalloista, Jugoslavian liittotasavallasta ja entisestä Jugoslavian tasavallasta Makedoniasta peräisin oleville hapankirsikoista jalostetuille tuotteille



Virallinen lehti nro L 200 , 29/07/1997 s. 0043 - 0044



KOMISSION ASETUS (EY) N:o 1480/97, annettu 28 päivänä heinäkuuta 1997, tuontitodistusten myöntämisestä tietyille Bosnian ja Hertsegovinan sekä Kroatian tasavalloista, Jugoslavian liittotasavallasta ja entisestä Jugoslavian tasavallasta Makedoniasta peräisin oleville hapankirsikoista jalostetuille tuotteille EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Bosnian ja Hertsegovinan sekä Kroatian tasavalloista ja entisestä Jugoslavian tasavallasta Makedoniasta peräisin olevien tuotteiden sekä Slovenian tasavallasta peräisin olevien viinien tuontiin yhteisössä sovellettavasta menettelystä 20 päivänä joulukuuta 1996 annetun neuvoston asetuksen (EY) N:o 70/97 (1), sellaisena kuin se on muutettuna asetuksella (EY) N:o 825/97 (2), ja erityisesti sen 10 artiklan, sekä katsoo, että hedelmä- ja vihannesjalostealan tuontitodistusjärjestelmän soveltamista koskevista yksityiskohtaisista säännöistä ja asetusten (ETY) N:o 2405/98 ja (ETY) N:o 3518/86 kumoamisesta 3 päivänä elokuuta 1995 annetussa komission asetuksessa (EY) N:o 1921/95 (3), sellaisena kuin se on muutettuna asetuksella (EY) N:o 2427/95 (4), säädetään, että tuontitodistusjärjestelmään sisältyvät muun muassa ne hapankirsikoista jalostetut tuotteet, jotka kuuluvat CN-koodeihin ex 0811 90 19, ex 0811 90 39, 0811 90 75, ex 0812 10 00, 2008 60 51, 2008 60 61, 2008 60 71 ja 2008 60 91, asetuksen (EY) N:o 70/97 6 artiklan 1 kohdan toisessa alakohdassa säädetään, että edellä mainittujen tuotteiden osalta asetuksen liitteessä D säädetyn 19 800 tonnin enimmäismäärän hallinnointi varmistetaan myöntämällä kyseisiä tuotteita koskevat tuontitodistukset; on suotavaa liittää suosituimmuusaseman myöntäminen erityisten todistusten myöntämiseen, toimia on toteutettava erittäin nopeasti ja ilman eri toimenpiteitä heti, kun todistushakemusten kattama määrä saavuttaa käytettävissä olevan määrän; komissiolle on annettava mahdollisuus toteuttaa tarvittavat toimenpiteet, ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Hapankirsikoista jalostettuja tuotteita, jotka kuuluvat CN-koodeihin ex 0811 90 19, ex 0811 90 39, 0811 90 75, ex 0812 10 00, 2008 60 51, 2008 60 61, 2008 60 71 ja 2008 60 91 ja jotka ovat peräisin Bosniasta ja Hertsegovinasta, Kroatiasta, Jugoslavian liittotasavallasta ja entisestä Jugoslavian tasavallasta Makedoniasta, koskevien tuontitodistusten kohdassa 24 on oltava yksi seuraavista maininnoista: - Exención del derecho ad valorem - Reglamento (CE) n° 70/97 - Fritagelse for værditold - forodning (EF) nr. 70/97 - Wertzollfrei - Verordnung (EG) Nr. 70/97 - ÁðáëëáãÞ áðü ôïí ad valorem äáóìü - êáíïíéóìüò (ÅÊ) áñéè. 70/97 - Exemption from ad valorem duty - Regulation (EC) No 70/97 - Exemption du droit ad valorem - règlement (CE) n° 70/97 - Esenzione dal dazio ad valorem - regolamento (CE) n. 70/97 - Vrijgesteld van het douanerecht ad valorem - Verordening (EG) nr. 70/97 - Isenção dos direitos ad valorem - Regulamento (CE) nº 70/97 - Vapautus arvotullista - asetus (EY) N:o 70/97 - Befrielse från värdetull - förordning (EG) nr 70/97. Kyseinen maininta lisätään asianomaisen hakijan pyynnöstä ennen tämän asetuksen voimaantuloa myönnettyihin todistuksiin, joita ei ole vielä käytetty. 2 artikla Kun haettujen tuontitodistusten kattama määrä saavuttaa 1 artiklassa tarkoitettujen tuotteiden ja alkuperämaiden osalta asetuksen (EY) N:o 70/97 liitteessä vahvistetun enimmäismäärän, komissio toteuttaa tarvittavat toimenpiteet sen välttämiseksi, että tullietuusmenettelyn mukaisesti tuodut määrät ylittävät mainitun enimmäismäärän. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 31 päivään joulukuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 16, 18.1.1997, s. 1 (2) EYVL N:o L 119, 8.5.1997, s. 4 (3) EYVL N:o L 185, 4.8.1995, s. 10 (4) EYVL N:o L 249, 17.10.1995, s. 12